யோகா பாலச்சந்திரன்

யோகா பாலச்சந்திரன் (1938 - 18 மே 2023), ஈழத்துப் பெண் எழுத்தாளரும் பத்திரிகையாளரும், வானொலி ஒலிபரப்பாளரும் ஆவார். ஈழத்து இதழ்களில் சிறுகதை, விமர்சனம், தொடர்கதை முதலியவற்றை எழுதியவர். புலம்பெயர்ந்து கனடாவில் வசித்து வந்தார்.

யாழ்ப்பாணம், கரவெட்டியைச்சேர்ந்த எம். வல்லிபுரம் (காவல்துறை அதிகாரி), செல்லம்மா ஆகியோரின் மூத்த மகளான யோகாம்பிகை யாழ்ப்பாணம் கல்வியங்காடு, திருநெல்வேலி கிழக்கைப் பிறப்பிடமாகக் கொண்டவர். யாழ்ப்பாணம் திருக்குடும்பக் கன்னியர் மடப் பாடசாலையில் கல்வி கற்றார்.

வீரகேசரி பத்திரிகையிலும் பின்னர் தினபதியிலும் ஆசிரியர் குழுவில்Tribute to S. T. Sivanayagam: editor, guru and father பணியாற்றி இலங்கை குடும்பத் திட்டச் சங்கத்தில் 31 ஆண்டுகள் பணியாற்றிப் பணிப்பாளராக ஓய்வு பெற்றார்.Mental health for the millennium, Sunday Times, 29 August 1999 அத்துடன் இலங்கை வானொலியில் கல்விச்சேவை உட்பட பல நிகழ்ச்சிகளில் பங்காற்றினார். யுகமலர் என்ற இவரது சிறுகதைத் தொகுப்பு நூலாக வெளிவந்தது.

நடிகர் காமினி பொன்சேகாவின் "சருங்கலே" சிங்களத் திரைப்படத்தின் தமிழ் வசனங்களை எழுதியதோடு,The last journey of two good old friends, Sunday Observer, 19 September 2010 அதன் படப்பிடிப்பு கரவெட்டியில் இடம்பெறக் காரணமாக இருந்தவர். Never mind Silva, bye bye Raju, Broken Promise போன்ற ஆங்கில நாடகங்களை எழுதினார். இவரது கணவரான கே. பாலச்சந்திரன் "ரைம்ஸ்" பத்திரிகையில் பணியாற்றிய காலத்தில், கொழும்புக் கலைச்சங்கத்தின் தலைவராக இருந்து ஏராளமான தமிழ் நாடகங்களை மேடையேற்றியதோடு, கலைஞர்களைக் கெளரவித்து ஆதரவு நல்கியவர்.கொழும்பு கலைச்சங்கத்தின் கே. பாலச்சந்திரன், தெளிவத்தை ஜோசப், தாய் வீடு, நவம்பர் 2012 யோகா எழுதிய நாடகங்களை பாலச்சந்திரன் மேடையேற்றினார்.

எழுதிய நூல்கள்
மாவீரன் செண்பகராமன்
யுகமலர் (சிறுகதைகள்)

மேற்கோள்கள்

வெளி இணைப்புகள்
மாவீரன் செண்பகராமன்- நூலகம் திட்டம்
சந்திப்பு நிகழ்ச்சி. யோகா பாலச்சந்திரன்

பகுப்பு:ஈழத்து எழுத்தாளர்கள்
பகுப்பு:கனேடியத் தமிழ்ப் பெண்கள்
பகுப்பு:கனேடியத் தமிழ் எழுத்தாளர்கள்
பகுப்பு:1938 பிறப்புகள்
பகுப்பு:2023 இறப்புகள்
பகுப்பு:கனடிய இலங்கைத் தமிழ் வம்சாவளி மக்கள்